Az EGT-Vegyesbizottság 110/1999 határozata

(1999. szeptember 24.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1999. május 28-i 65/1999 EGT-vegyesbizottsági határozat [1] módosította.

(2) A nyilvános páneurópai digitális cellás földi mobil rádiótávközlés telefonalkalmazásainak követelményeire vonatkozó közös műszaki szabályokról (II. fázis) (2. kiadás) szóló, 1998. szeptember 4-i 98/542/EK bizottsági határozatot [2] be kell építeni a Megállapodásba.

(3) A DCS 1800-as sávban üzemelő nyilvános digitális cellás távközlő hálózatokkal (II. fázis) használható mobil állomásokra vonatkozó telefonalkalmazások követelményeire vonatkozó közös műszaki szabályokról (2. kiadás) szóló, 1998. szeptember 4-i 98/543/EK bizottsági határozatot [3] be kell építeni a Megállapodásba.

(4) A 98/542/EK bizottsági határozat hatályon kívül helyezi a nyilvános páneurópai digitális cellás földi mobil rádiótávközlés telefonalkalmazásainak követelményeire vonatkozó közös műszaki szabályokról (II. fázis) szóló, 1996. október 23-i 96/629/EK bizottsági határozatot és a nyilvános páneurópai digitális cellás földi mobil rádiótávközlés telefonalkalmazásainak követelményeire vonatkozó közös műszaki szabályokról (2. kiadás) szóló, 1997. július 9-i 97/527/EK bizottsági határozatot, amelyeket beépítettek a Megállapodásba és, amelyeket következésképpen a Megállapodásból el kell hagyni.

(5) A 98/543/EK bizottsági határozat hatályon kívül helyezi a DCS 1800-as sávban üzemelő nyilvános digitális cellás távközlő hálózatokkal (II. fázis) használható mobil állomásokra vonatkozó telefonalkalmazások követelményeire vonatkozó közös műszaki szabályokról szóló, 1997. július 9-i 97/529/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4zr. pontot (98/534/EK bizottsági határozat) követően a következő pontokkal egészül ki:

398 D 0542 : A Bizottság 1998. szeptember 4-i 98/542/EK határozata a nyilvános páneurópai digitális cellás földi mobil rádiótávközlés telefonalkalmazásainak követelményeire vonatkozó közös műszaki szabályokról (II. fázis) (2. kiadás) (HL L 254., 1998.9.16., 28. o.).

398 D 0543 : A Bizottság 1998. szeptember 4-i 98/543/EK határozata a DCS 1800-as sávban üzemelő nyilvános digitális cellás távközlő hálózatokkal (II. fázis) használható mobil állomásokra vonatkozó telefonalkalmazások követelményeire vonatkozó közös műszaki szabályokról (2. kiadás) (HL L 254., 1998.9.16., 32. o.)."

2. cikk

A Megállapodás II. melléklete XVIII. fejezete 4n. pontjának (96/629/EK bizottsági határozat) és 4v. pontjának (97/527/EK bizottsági határozat) szövegét el kell hagyni.

3. cikk

A 98/542/EK és a 98/543/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1999. szeptember 25-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. szeptember 24-én.

az EGT-Vegyesbizottság részéről

az elnök

N. v. Liechtenstein

[1] HL L 284., 2000.11.9., 49. o.

[2] HL L 254., 1998.9.16., 28. o.

[3] HL L 254., 1998.9.16., 32. o.

--------------------------------------------------